《初冬》
宋代·真山民

林叶新经数夜霜，地炉独拥一山房。
尘书邀我共高阁，浊酒劝人归醉乡。
费省家贫还似富，身閒日短亦如长。
梅花苦欲催吟兴，又破梢头半点香。

作者简介：处州丽水人。李生乔尝以为不愧其祖真德秀，故知姓真。自呼山民，因以称之。或云名桂芳。宋末进士。痛值乱亡，深自湮没。所至好题咏。有《真山民集》。